Lav et referat af nedenstående tekst:

Tekst:
"I min fødeby, Hobro, har man den udsøgte uforskammethed at tillade en af byens uklædelige pølseboder at lægge sig direkte op ad byens smukke kirke." Sådan lyder det fra mangeårige forfatter og journalist Peter Olesen i et læserbrev i Kristeligt Dagblad om Dusinus' Pølsebod ved Hobro Kirke. Han mener, at pølseboden og kirken er et "uskønt sammenfald". "Jeg græmmes ved synet og tænker: Er der da slet ingen, der kan se, hvor uklædeligt sammenstødet med de to bygninger er?" skriver Peter Olesen blandt andet om spisestedet, der har haft lokation ved siden af guds hus i mere end syv årtier. - At den har været der så længe, gør mig jo næsten mere bekymret, siger han til TV2 Nord og uddyber: - Det er ikke fordi, kirken er hellig. Det har noget at gøre med æstetisk respekt for, hvad man lægger op ad særlige, gamle bygninger, såsom byens kirke, rådhus og så videre. Peter Olesen "kan bedre lide de pølsevogne, der ruller hjem om aftenen, fremfor  de stationære". Ejer tager det ikke tungt Det er Hans Jørgen Andersen, der ejer det udskammede etablissement, som han har drevet i 44 år. Her preller kritikken af som vand på en gås. - Jeg har hørt det før. Jeg er sgu ligeglad. De siger, det har noget med arkitektur at gøre. Det kan jeg overhovedet ikke se, siger han. Og faktisk er palaveren omkring pølseboden kærkommen. - Der har været forfærdelig travlt lige siden den artikel. Det er rigtig god reklame – jo mere brok jo bedre, siger han og fortsætter: - Jeg synes, det er så dejligt. Det skaber noget debat. Kunderne griner og siger, det er det værste sludder, de har hørt. Hans Jørgen Andersen peger til gengæld på et andet problem, han synes er en større hån mod æstetikken omkring kirken, end hans pølsebod er. - I skulle have set stedet i gamle dage med parkeringsplads og det hele. Det var ti gange hyggeligere end nu, hvor de har splittet hele torvet ad med ny kunst. "Vigtig debat" Peter Olesen fortæller, at han har fået noget modvind på Facebook for sit læserbrev. Men han holder fast i sit synspunkt og mener, debatten er værd at tage. - Der er mange, der siger: "Slap nu af". Men jeg tillader mig altså at sige, at der bør være respekt for nogle særlige bygninger, siger han. Og han har da også fået flere mails fra folk, der er enige i hans synspunkt. Blandt andet arkitekt Thina Wallin Jensen, der peger på, at der findes samme problem i Randers, hvor en pølsebod er placeret op ad Sct. Mortens Kirke i centrum. - Der er ikke noget galt i at æde en pølse, men hvorfor fa'en skal det være midt i gadebilledet, spørger Peter Olesen.

Referat:
I en klumme i Kristeligt Dagblad stod Hans Jørgen Andersens pølsebod i tirsdags for skud. Men han griner bare.